Source: https://ispis.sk/judikatura/KSKE/11Co395/2011
Timestamp: 2020-04-04 23:28:03+00:00
Document Index: 5884749

Matched Legal Cases: ['§ 142', '§ 14', '§ 11', '§ 214', '§ 212', '§ 220', '§ 9', '§ 11', '§ 14', '§ 14', '§ 11', '§ 16', '§ 3', 'súd ', 'súd ', 'Súd ', 'súd ', 'Súd ', '§ 142', '§ 14', 'súd ', '§ 11', 'súd ', '§ 214', '§ 212', 'súd ', '§ 220', 'súd ', 'súd ', '§ 9', '§ 11', '§ 14', '§ 14', '§ 11', 'Súd ', '§ 16']

KSKE 11 Co 395/2011 - iSpis
iSpis Judikatúra – KSKE 11 Co 395/2011
KS v Košiciach, dátum 29.04.2012, sp.zn. KSKE 11 Co 395/2011
§ 142 ods. 1 OSP § 14 ods. 3 písm. a) OSP § 11 ods. 1 písm. c) zákona č. 655/2004 § 214 ods. 2 OSP § 212 ods. 1 zákona č. 655/2004 § 220 OSP § 9 ods. 1 zákona č. 655/2004 § 11 ods. 1 písm. a) zákona č. 655/2004 § 14 ods. 3 písm. a) zákona č. 757/2004 § 14 ods. 8 zákona č. 757/2004 § 11 ods. 1 písm. a) zákona č. 757/2004 § 16 ods. 3 zákona č. 757/2004 § 3 ods. 9 zákona č. 757/2004
Súd: Krajský súd Košice Spisová značka: 11Co/395/2011 Identifikačné číslo súdneho spisu: 7211218328 Dátum vydania rozhodnutia: 30. 04. 2012 Meno a priezvisko sudcu, VSÚ: JUDr. Ľuboš Kunay ECLI: ECLI:SK:KSKE:2012:7211218328.1
Uznesenie Krajský súd v Košiciach vo veci žalobcu N. E., bytom H., F. XX, proti žalovanej S. H., bytom H., K. XX, o nariadenie predbežného opatrenia, o odvolaní žalovanej proti uzneseniu 45C 75/2011-40 zo 17.10.2011 Okresného súdu Košice II
M e n í uznesenie tak, že žalobcovi sa prisudzuje náhrada trov konania vo výške 148,73 €, spočívajúcich v trovách právneho zastúpenia vo výške 107,73 € a iných trovách konania vo výške 41,- € a žalovaná je povinná ju zaplatiť JUDr. Ladislavovi Miklošovi, advokátovi, Košice, Vodná 6, do 15 dní od právoplatnosti uznesenia.
Súd prvého stupňa uznesením vydal predbežné opatrenie, ktorým zakázal žalovanej nakladať s nehnuteľnosťami nachádzajúcimi sa v katastrálnom území N., obec H. - Z., okres H. F., zapísanými na liste vlastníctva č. B. a to bytom č. XX, na X. poschodí, vchod K. Č.. B./XX, v bytovom dome súp. č. B., postavenom na pozemkoch parc. č. B./XX, B./XX, B./XX, B./XX M. B./XX, so spoluvlastníckymi podielmi na spoločných častiach a zariadeniach domu súp. č. B. a k pozemkom parc. č. B./XX zastavané plochy o výmere 267 m2, parc. č. B./XX zastavané plochy o výmere 268 m2, parc. č. B./XX zastavané plochy o výmere 260 m2, o veľkosti 132/10000, t.j. predať ich, darovať, prenajať, zaťažiť záložným právom, a to do právoplatného skončenia konania vedeného pred Okresným súdom Košice II pod sp.zn. 36Ro 160/2011. Žalovanú zaviazal nahradiť trovy konania v sume 409,36 € na účet právneho zástupcu žalobcu, a to do 15 od právoplatnosti uznesenia.
Krajský súd v Košiciach, rozhodujúci o odvolaní žalovanej, uznesením 11Co 286/2011-30 z 19.9.2011 potvrdil uznesenie, okrem výroku o náhrade trov konania s tým, že predbežné opatrenie bude trvať do právoplatného skončenia konania vo veci samej vedenej medzi účastníkmi vo veci odporovacej žaloby, uložil žalobcovi podať na príslušnom súde proti žalovanej odporovaciu žalobu v lehote do 30 dní od právoplatnosti uznesenia a uznesenie vo výroku o náhrade trov konania zrušil a v rozsahu zrušenia vrátil vec súdu prvého stupňa na ďalšie konanie.
Súd prvého stupňa uznesením 45C 75/2011-40 zo 17.10.2011 (t.j. teraz napadnutým uznesením) zaviazal žalovanú zaplatiť žalobcovi trovy konania vo výške 593,54 €, na účet jeho právneho zástupcu, všetko do 15 dní od právoplatnosti uznesenia.
Vychádzal z toho, že návrhu žalobcu na nariadenie predbežného opatrenia v celom rozsahu vyhovel a o trovách konania rozhodol podľa ust. § 142 ods. 1 O.s.p. Pri priznaní náhrady trov právneho zastúpenia vychádzal z hodnoty sporu 19.916,35 €, v dôsledku čoho základná sadzba tarifnej odmeny predstavovala 176,77 €, v súlade s § 14 ods. 3 písm. a/ vyhl.č. 655/2004 Z.z. o odmenách a náhradách advokátov za poskytovanie právnych služieb. Odmenu vo výške 176,77 € priznal za prevzatie a prípravu
právneho zastúpenia, za podanie návrhu na nariadenie predbežného opatrenia a za vyjadrenie k odvolaniu žalovanej a k tomu prisúdil aj režijný paušál po 7,41 € za úkon.
Uznesenie napadla včas podaným odvolaním žalovaná, keďže súd prvého stupňa podľa nej vec nesprávne právne posúdil. Predbežné opatrenie bolo vydané v súvislosti s konaním o vydanie predbežného opatrenia na zákaz nakladať s nehnuteľnosťami a nie v súvislosti s konaním o zaplatenie sumy 19.916,35 €. Nakoľko predbežné opatrenie sa netýkalo zákazu nakladania s finančnými prostriedkami, ale zákazu nakladania s nehnuteľnosťami, v tomto prípade podľa nej nie je možné vyjadriť hodnotu veci alebo práva v peniazoch a zástupca žalobcu si tak vyčíslil neopodstatnene vysoké trovy právneho zastúpenia. S poukazom na § 11 ods. 1 písm. c/ vyhl.č. 655/2004 Z.z. bola toho názoru, že základná sadzba tarifnej odmeny za 1 úkon právnej služby je 57,- € a za poskytnutie 3 úkony právnej služby by mala byť priznaná odmena v sume po 28,50 € za úkon.
Odvolací súd bez nariadenia pojednávania (§ 214 ods. 2 O.s.p.) prejednal odvolanie žalovanej v rozsahu vyplývajúcom z § 212 ods. 1, 3 O.s.p. a dospel k záveru, že súd prvého stupňa vyhlášku č. 655/2004 Z.z. nesprávne aplikoval na daný prípad, preto napadnuté uznesenie čo do výšky trov bolo potrebné zmeniť podľa § 220 O.s.p.
Výška trov právneho zastúpenia je upravená vo vyhláške Ministerstva spravodlivosti SR č. 655/2004 Z.z. o odmenách a náhradách advokátov za poskytovanie právnych služieb. Žalobca, ktorého návrhu na nariadenie predbežného opatrenia bolo vyhovené, požadoval náhradu trov konania z titulu jeho právneho zastúpenia advokátom, ktorý mu poskytol právne služby.
Základná výhrada odvolateľky v odvolaní smeruje proti tomu, že súd prvého stupňa nesprávne určil základnú sadzbu tarifnej odmeny za 1 úkon právnej služby, keďže vychádzal z hodnoty sporu (veci) vo výške 19.916,35 €.
Uvedenú výhradu odvolateľky považuje odvolací súd za dôvodnú.
Podľa § 9 ods. 1 vyhl.č. 655/2004 Z.z. o odmenách a náhradách advokátov za poskytovanie právnych služieb (ďalej len cit.vyhl. ) základná sadzba tarifnej odmeny sa stanoví podľa tarifnej hodnoty veci alebo druhu veci, alebo práva a podľa počtu úkonov právnej služby, ktoré advokát vo veci vykonal, ak táto vyhláška neustanovuje inak.
Podľa § 11 ods. 1 písm. a/ cit.vyhl. základná sadzba tarifnej odmeny za jeden úkon právnej služby je jedna trinástina výpočtového základu, ak nie je možné vyjadriť hodnotu veci alebo práva v peniazoch, alebo ju možno zistiť len s nepomernými ťažkosťami.
Podľa § 14 ods. 3 písm. a/, b/ cit.vyhl. odmena vo výške jednej polovice základnej sadzby tarifnej odmeny patrí za každý z týchto úkonov právnej služby:
- návrh na predbežné opatrenie a odvolanie proti rozhodnutiu o predbežnom opatrení, návrh na zabezpečenie dôkazu alebo dedičstva,
- odvolanie proti rozhodnutiu, ak nejde o rozhodnutie vo veci samej a vyjadrenie k takému odvolaniu.
Podľa § 14 ods. 8 cit.vyhl. za úkony právnej služby, ktoré nie sú uvedené v odsekoch 1 až 3, patrí odmena ako za úkony, ktoré sú im svojou povahou a účelom najbližšie.
V danom prípade predmetom konania bol návrh na nariadenie predbežného opatrenia, ktorým žalovanej bol uložený zákaz nakladať s nehnuteľnosťami, nachádzajúcimi sa v kat.území N., zapísanými na LV č. B. (bytom č. 11 s prísl.) . Vzhľadom na takto vymedzený predmet sporu podľa názoru odvolacieho súdu
(zhodného s názorom žalovanej) hodnotu veci (práva) nie je možné vyjadriť v peniazoch a základnú sadzbu tarifnej odmeny za 1 úkon právnej služby je potrebné určovať v súlade s § 11 ods. 1 písm. a/ cit.vyhl. Hodnotou sporu totiž nie je údajný dlh syna žalovanej (19.916,35 €) , o ktorom bude rozhodované v samostatnom konaní (36Ro 160/2011 Okresného súdu Košice II) .
Súd prvého stupňa nesprávne ustálil hodnotu veci, ktorej sa spor týkal.
Základná sadzba tarifnej odmeny za 1 úkon právnej služby je jedna trinástina výpočtového základu, t.j. 57,- € a za úkony právnej služby - prevzatie a prípravu zastúpenia z 20.6.2011, návrh na nariadenie predbežného opatrenia z 1.7.2011 a za vyjadrenie k odvolaniu patrí odmena vo výške jednej polovice základnej sadzby tarifnej odmeny, teda po 28,50 €. Spolu trovy právneho zastúpenia, vrátane náhrady výdavkov na miestne telekomunikačné výdavky a miestne prepravné (§ 16 ods. 3 cit.vyhl.) predstavujú 107,73 €. Žalobca zaplatil i súdny poplatok za návrh na nariadenie predbežného opatrenia vo výške 33,- € a poplatok za výpis z katastra nehnuteľností - 8,- € (žalovanou nenamietaný) a dohromady náhrada jeho trov takto predstavuje 148,73 €.